**Ministru kabineta rīkojuma projekta „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 26.0 versija - Vienotā datu telpa)” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta izstrādes nepieciešamība** |
|  1. | Pamatojums | 1. 2015.gada 17.novembra Ministru kabineta noteikumu Nr.653 „Darbības programmas „Izaugsme un nodarbinātība” 2.2.1. specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – īstenošanas noteikumi) 4.punkts un 13.2.apakšpunkts.
2. Deklarācijas par Māra Kučinska vadītā Ministru kabineta iecerēto darbību 35.uzdevums „Nodrošināsim IKT publisko investīciju un e-pakalpojumu orientāciju uz jaunu produktu un pakalpojumu veidošanu un komercializāciju. Ieviesīsim e-pārvaldi publisko iestāžu darbā un pakalpojumu sniegšanā”; rīcības plāna pasākums „Nodrošināsim Eiropas digitālā vienotā tirgus stratēģijas ieviešanu, attīstot digitālo pakalpojumu vidi un tās izmantošanu, Latvijas ekonomikas konkurētspējas celšanai, izveidosim uzlabotu valsts IKT pārvaldības sistēmu un elektroniskās pārvaldes koplietošanas platformas, nodrošināsim IKT procesu koordināciju, kā arī stiprināsim VARAM kapacitāti un funkcijas”; 4.darbības rezultāts “Izveidota oficiālā elektroniskā adrese, sasniedzot 1 miljonu uz e-adresi nosūtīto dokumentu apjomu. Izveidots atvērto datu portāls, sniedzot iespēju gan fiziskām, gan juridiskām personām izmantot publiskās pārvaldes atvērtos datus jaunu pakalpojumu radīšanai. Izstrādātas publisko pakalpojumu elektroniskās piegādes platformas, datu izplatīšanas platformas, kā arī valsts informācijas resursu, sistēmu un sadarbspējas reģistra informācijas sistēmas projektējumi, lai paaugstinātu valsts informācijas sistēmu sadarbspēju un uzlabotu publiskās pārvaldes iestāžu reģistru datu apmaiņu un pieejamību” un 5.darbības rezultāts „Nodrošināta IKT procesu koordinācija un pārvaldība, paaugstināta VARAM kapacitāte, nodrošinot 38 ERAF līdzfinansēto projektu iekļaušanos publiskās pārvaldes vienotajā arhitektūrā”.
3. Ministru kabineta 2016.gada 10.februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.1. punktā un 4.2. apakšpunktā noteiktais.
 |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta rīkojuma projektu tiek apstiprināts un iekļauts informācijas un komunikācijas tehnoloģiju (turpmāk – IKT) mērķarhitektūras 26.0 versijā Valsts reģionālās attīstības aģentūras (turpmāk - VRAA) projekta “Vienotā datu telpa” (turpmāk – projekts) apraksts, kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā. VARAM ir atbalstījis projekta iekļaušanu IKT mērķarhitektūras kārtējā versijā. Projekts veicina darbības programmas „Izaugsme un nodarbinātība” specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākumam „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” izvirzīto rādītāju sasniegšanu, pilnveidojot un attīstot 10 darbības procesus, ieviešot un pilnveidojot 4 centralizētas atvērtas informācijas sistēmu platformas, publicējot 12 koplietošanas datu kopas un no tām 3 koplietošanas datu kopas ātrdarbīgai piekļuvei. Projekts turpina VARAM projekta (Nr.2.2.1.1/16/I/001) “Publiskās pārvaldes informācijas un komunikāciju tehnoloģiju arhitektūras pārvaldības sistēma” (turpmāk – PIKTAPS) uzsāktās aktivitātes, kā arī ir cieši saistīts ar VRAA projektu “Pakalpojumu sniegšanas un pārvaldības platforma”. Projekta realizācija ir saistīta un izriet no valsts un nozares prioritātēm, kas definētas šādos dokumentos:1. Informācijas sabiedrības attīstības pamatnostādnes 2014. - 2020.gadam (apstiprinātas ar Ministru kabineta 2013.gada 14.oktobra rīkojumu Nr. 486):1.1. publiskās pārvaldes dati tautsaimniecības izaugsmei – viens no e-pārvaldes pamatprincipiem;1.2. vienotas publiskās pārvaldes datu telpas izveide – viens no pamatnostādnēs definētajiem rīcības virzieniem;1.3. publiskās pārvaldes datu un transakciju pakalpojumu atvēršana citiem lietotājiem – viens no pamatnostādņu definētajiem apakšvirzieniem (daļa no rīcības virziena “E-pakalpojumi un digitālais saturs sabiedrībai”).2. Eiropas Parlamenta un Padomes 2003.gada 17.novembra Direktīvas 2003/98/EK par valsts sektora informācijas atkalizmantošanu (PSI direktīva) un ar to saistītās iniciatīvas atvērto datu jomā, t. sk. atvērto datu portālu izveide;3. Publiskās pārvaldes informācijas sistēmu konceptuālās arhitektūra (informatīvais ziņojums “Par publiskās pārvaldes informācijas sistēmu konceptuālo arhitektūru”, izskatīts Ministru kabineta 2015.gada 10.marta sēdē (prot. Nr.14 22. §) kas nosaka vienotās datu telpas izveides pamatprincipus;4. Īstenošanas noteikumi, kas nosaka šādus mērķus:4.1. valsts informāciju sistēmās esošo datu izmantošanu citās valsts un pašvaldību iestādēs, nepieprasot datu subjektiem iesniegt tos atkārtoti; 4.2. valsts informācijas sistēmās uzkrājamo datu nodošanu pašvaldībām; 4.3. radīt priekšnosacījumus publiskās pārvaldes rīcībā esošās informācijas izmantošanai ārpus publiskā sektora, t.sk. lai nodrošinātu tās izmantošanu uzņēmējdarbības, analīzes, u.c. mērķiem.Projekta īstenošana ļaus risināt identificētās IKT jomas problēmas:1. Nepietiekama sadarbspēja starp esošajām informācijas sistēmām, kas nodrošina datu apmaiņu starp iestādēm un e-pakalpojumu darbību (turpinot PIKTAPS tvērumā noteikto problēmu risināšanu);
2. Nepietiekama datu izplatīšanas veiktspēja un efektivitāte Valsts reģistros;
3. Publiskā pārvalde nepietiekami publicē atvērtos datus (turpinot PIKTAPS tvērumā noteikto problēmu risināšanu);
4. Jāpilnveido process datu apmaiņas nodrošināšanai starp iestādēm;
5. Nepieciešamība nodrošināt centralizēto koplietošanas platformu, kā arī VARAM resora informācijas sistēmu (turpmāk - IS) darbībai un attīstībai nepieciešamos IKT infrastruktūras resursus drošā, centralizēti pārvaldītā vidē.

Projekta virsmērķis ir informācijas apmaiņas un sadarbspējas uzlabošana valsts pārvaldē, kā arī publisko un atkalizmantojamo datu pieejamības nodrošināšana, tādējādi veicinot programmas „Izaugsme un nodarbinātība” 2.2.1. specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” mērķu sasniegšanu.Projektam ir šādi mērķi:1. Datu apmaiņas starp iestādēm uzlabošana, modernizējot Valsts informācijas sistēmu savietotāju;
2. Datu izplatīšanas veiktspējas un efektivitātes uzlabošana, izmantojot centralizētu datu izplatīšanas risinājumu;
3. Atvērto datu nodrošināšana sabiedrībai;
4. Valsts informācijas un IKT resursu pārvaldības nodrošināšana;
5. Centralizēto koplietošanas platformu un VARAM resora IS darbināšanai un attīstībai nepieciešamās IKT infrastruktūras nodrošināšana efektīvā un valsts IKT politikām atbilstošā veidā.
 |
|  3. | Projekta izstrādē iesaistītās institūcijas | VARAM, VRAA,Rīgas domes Informācijas tehnoloģiju centrs, Centrālā statistikas pārvalde, Valsts sociālās apdrošināšanas aģentūra, Pilsonības un migrācijas lietu pārvalde, Ventspils Pilsētas Dome, Valsts ieņēmumu dienests, Uzņēmumu reģistrs, Valsts zemes dienests |
|  4. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts ir vērsts uz datu apmaiņas un izplatīšanas uzlabošanu valstī, kā arī datu pieejamības uzlabošanu sabiedrībai. Tā rezultātā tiks izstrādātas un pilnveidotas informācijas sistēmu platformas, ko lietos valsts un pašvaldību iestādes, kā arī sabiedrība kopumā.1. Datu izplatīšanas platformas izstrāde un ieviešana nodrošinās pieprasītāko datu izplatīšanas veiktspējas palielināšanu, nodrošinot efektīvāku datu apmaiņu starp iestādēm, kā arī nodrošinās pašvaldību attīstības vajadzībām nepieciešamās informācijas pieejamību (netiešs ieguvums visai sabiedrībai kopumā).
2. Datu publicēšanas platformas attīstība projekta ietvaros sniegs ieguldījumu publiskā sektora informācijas atkalizmantošanas indeksā, jo platformā publicēti dati būs pieejami visai sabiedrībai gan atkalizmantošanai, gan jaunu produktu izveidei.
3. Valsts informācijas resursu, sistēmu un sadarbspējas reģistra attīstīšanas rezultātā tiks paaugstināta publiskās pārvaldes procesa efektivitāte gan saistībā ar valsts pārvaldes informācijas sistēmu, informācijas resursu un tehnisko resursu uzskaiti, gan radot priekšnosacījumus efektīvākai datu apmaiņas organizācijai starp iestādēm (netiešs ieguvums visai sabiedrībai kopumā).
4. IKT infrastruktūras platformas izveides rezultātā tiks palielināta valsts informācijas sistēmu kapacitāte un jauda ar centralizētas IKT infrastruktūras nodrošinājuma risinājuma palīdzību, ko izmantos VARAM resora iestāžu informācijas sistēmu darbībā. Tāpat platforma potenciāli būs pieejama arī citu nozaru iestādēm (netiešs ieguvums visai sabiedrībai kopumā).
 |
| 2. | Tiesiskā regulējuma ietekme uz tautsaimniecību un administratīvo slogu | Projekta īstenošanas rezultātā tiks panākts administratīvā sloga samazinājums gan iedzīvotājiem, gan valsts pārvaldei un pašvaldībām, uzlabojot datu apmaiņu un izplatīšanas procesus valstī un pilnveidojot datu pieejamību sabiedrībai.Tāpat sagaidāms valsts iestāžu uzturēšanas izmaksu samazinājums, kuru veido:1. finanšu ietaupījumi no centralizētas IKT infrastruktūras izmantošanas;
2. laika un finanšu ietaupījumi, jo projektu iesaistītajām iestādēm nevajadzēs veidot pašām savus datu izplatīšanas un apmaiņas risinājumus;
3. uzlabojumi datu apmaiņas saskarnēs, kas ļaus iestādēm ietaupīt izstrādājot integrācijas mehānismus;
4. laika ietaupījumi no ērtāka starpresoru datu apmaiņas noslēgšanas procesa.
 |
| 3. | Administratīvo izmaksu monetārais novērtējums | Projekta ieviešana radīs šādus sociālekonomiskos ieguvumus:1. Projekta ietvaros centralizēti veidojot un nodrošinot centralizētu IKT infrastruktūru, tiek lēsts, ka būtu iespējams ietaupīt līdz 10% no kopējā IKT infrastruktūras investīciju apjoma, kas tiek plānots 2 milj. *euro* apmērā, ko radītu apjoma atlaides, efektīvāka procesu vadība u.c. iepirkumu izmaksu pozīcijas, kuras būs iespējams iepirkt efektīvāk, veidojot vienu centralizētu risinājumu. Paredzēts, ka tas radīs 200 000 *euro* ieguvumu pirmajā gadā pēc Projekta ieviešanas, Projekta pārskata periodā radot ieguvumus **172 000 *euro*** apmērā (diskontētā vērtība).
2. Pašlaik iestāžu darbinieki gadā patērē lielu apmēra laika resursu, lai noslēgtu starpresoru datu apmaiņas līgumus. Vidēji gadā tiek slēgti 438 datu apmaiņas līgumi, un vienas starpresoru vienošanās noslēgšana prasa sešus līdz 12 mēnešus, kopumā visām iesaistītajām iestādēm sastādot vidēji 480 cilvēkstundu darba apjoma. Tiek paredzēts, ka Projekta ieviešanas rezultātā izstrādātās standartizētas vienošanās, izmantojot VIRSIS datu piekļuves atļauju moduli, ļaus samazināt visu iesaistīto iestāžu laika resursu patēriņu viena līguma izveidei un noslēgšanai no 480 cilvēkstundām gadā uz 180. Ņemot vērā laika ietaupījumu, vidējo valsts iestāžu darbinieka stundu likmi un datu apmaiņas līgumu skaitu, gadā tiks radīti ieguvumi 690 000 *euro* apmērā, kopumā Projekta pārskata periodā sniedzot **4,8 milj.** ***euro*** ieguvumu (diskontētā vērtība).
3. Projekta ietvaros izstrādātā datu izplatīšanas platforma piedāvās uzlabotas datu apmaiņas saskarnes, kas ļaus iestādēm ietaupīt izstrādājot integrācijas mehānismus, vidēji samazinot izmaksas no 30 000 līdz 10 000 *euro* gadā par vienu saskarni. Ņemot vērā vidējo finanšu ietaupījumu vienas saskarnes izstrādei (20 000 *euro*) un vidēji valsts iestādēs gadā izveidoto saskarņu skaitu (63), tiek paredzēts, ka datu apmaiņas saskarņu pilnveidošanas rezultātā gadā iestādēm kopā varētu rasties ietaupījumi 1,26 milj. apmērā, Projekta pārskata periodā radot **8,8 milj. *euro*** ieguvumu (diskontētā vērtība).
4. Projekta ietvaros publicētie atvērtie dati var radīt ievērojamu pozitīvu sociālekonomisko ietekmi uz Latvijas Republikas sabiedrību. Pieņemot, ka, izmantojot atvērtos datus, viens darbaspējas vecuma iedzīvotājs ietaupīs vidēji pusstundu laika gadā, gadā ieguvums sasniegs 3,2 milj. *euro*, Projekta pārskata periodā sasniedzot **22,8 milj. *euro*** (diskontētā vērtība).
5. Projekta ietvaros izveidotais datu izplatīšanas risinājums ļaus iesaistītajām iestādēm (Pilsonības un migrācijas lietu pārvaldei un Uzņēmuma reģistram) samazināt sava laika un finanšu resursu patēriņu, veidojot pašiem savu risinājumu, kas ļaus ietaupīt resursus ne tikai risinājuma izstrādāšanai, kas varētu izmaksāt vidēji līdz 1 milj. *euro*, bet arī izveidotā risinājuma uzturēšanas resursus, kas gadā varētu izmaksāt līdz 200 tūkst. *euro* par vienu sistēmu, Projekta pārskata periodā radot ieguvumus **4,5 milj. *euro*** apmērā (diskontētā vērtība).

Paredzēts, ka, pēc Projekta pilnīgas ieviešanas, Projekta pārskata periodā sociālekonomiskie ieguvumi sasniegs aptuveni **41,1 milj. *euro*** (diskontētā vērtība), ar ekonomisko neto pašreizējo vērtību **35 milj. *euro*** apmērā. |
| 4. | Cita informācija | Nav attiecināms  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | **Turpmākie trīs gadi (*euro*)** |
| **2018.g.** | **2019.g.** | **2020.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (2017) gadu** | **izmaiņas, salīdzinot ar kārtējo (2017) gadu** | **izmaiņas, salīdzinot ar kārtējo (2017) gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 1 767 972 | 373 696 | 629 103 | 629 230 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 1 767 972 | 373 696 | 629 103 | 629 230 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 2 079 967 | 439 642 | 740 121 | 820 271 |
| 2.1. valsts pamatbudžets | 0 | 2 079 967 | 439 642 | 740 121 | 820 271 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -31 1995 | -65 946 | -111 018 | -191 041 |
| 3.1. valsts pamatbudžets | 0 | -31 1995 | -65 946 | -111 018 | -191 041 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi | x | 0 | 0 | 0 | 52 700 |
| 5. Precizētā finansiālā ietekme: | x | -311 995 | -65 946 | -111 018 | -138 341 |
| 5.1. valsts pamatbudžets | -311 995 | -65 946 | -111 018 | -138 341 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts tiks līdzfinansēts no Eiropas reģionālās attīstības fonda (turpmāk – ERAF) līdzekļiem, un tā kopējais finansējuma apjoms ir 4 000 000 *euro*, tajā skaitā ERAF finansējums 3 400 000 *euro* un valsts budžeta finansējums 600 000 *euro.* No tiem 2017. gadā –311 995 *euro*, 2018. gadā – 65 946 e*uro,* 2019.gadā – 111 018 *euro,* 2020.gadā – 111 041 *euro.* Projekta rezultātu uzturēšanai nepieciešami līdzekļi 8% apmērā no projekta summas – **320 000 *euro***. Tā kā infrastruktūras uzturēšanu 2% apmērā no projekta summas VRAA nodrošinās no sava budžeta līdzekļiem – 32.00.00 programmas “Valsts reģionālās attīstības politikas īstenošana” – **88 889 *euro***, kas tiks izmantoti IKT risinājumu drošības auditu veikšanai, tehniskās infrastruktūras uzturēšanai un lietotāju vajadzību analīzei un izpētei. Aprēķinot VRAA finansējuma daļu projekta rezultātu uzturēšanai, ņemtas vērā VRAA budžeta prognozes 2020. un turpmākajiem gadiem un nepieciešamie uzturēšanas finanšu līdzekļi esošajiem un plānotajiem IKT risinājumiem, kā arī citu VRAA funkciju izpildei (VRAA Eiropas Savienības fondu 2014.-2020.gada plānošanas periodā kopumā ievieš 4 projektus, līdz ar to ir nepieciešams plānot resursus to visu radīto rezultātu uzturēšanai).Sākot ar 2020.gadu\* papildus nepieciešami līdzekļi ir 3,5% apmērā, t.i. **231 111 *euro*,** tajā skaitā:1. no valsts budžeta esošajiem līdzekļiem, pārdalot valsts budžeta finansējumu no citiem resoriem, kuriem projekta īstenošanas rezultātā veidojas ietaupījums (skatiet Rīkojuma projekta pielikuma sadaļu Sociālekonomiskais indikatīvais lietderīgums), un piešķirot to VARAM resoram:
	1. Atlīdzībai – izveidoto risinājumu administrēšanas personāla izmaksas 4 darbiniekiem (pārdalot štata vietas no citiem resoriem, kas ietaupa no projekta rezultātu ieviešanas (skatiet Rīkojuma projekta pielikuma sadaļu Sociālekonomiskais indikatīvais lietderīgums)) – 112 307 *euro*:
		1. 2 sistēmu administratoriem (amata saime 19.5, amata līmenis IVA, mēnešalgu grupa 12, alga 1647 *euro*):

Mēnešalga 1647 *euro* \*12mēneši \*1.2359DDnodoklis \*2 darbinieki = 48 852.66 *euro*;Vispārējā piemaksa (10 %) 1647 *euro* \*10% \*12mēneši \*1,2359 DDnodoklis \*2darbinieki = 4 885,27 *euro*; Prēmijas un naudas balvas (10%) 1647 *euro* \*10% \*12mēneši \*1,2359 DDnodoklis \*2darbinieki = 4 885,27 *euro*; Sociālās garantijas (5%) 1647 *euro* \*5% \*12mēneši \*1,2359 DDnodoklis \*2darbinieki = 2 442,63 *euro*.* + 1. 2 sistēmu analītiķiem (amata saime 19.3, amata līmenis IIA, mēnešalgu grupa 11, alga 1382 *euro*):

Mēnešalga 1382 *euro* \*12mēneši \*1.2359 DDnodoklis \*2 darbinieki = 40 992,33 *euro*;Vispārējā piemaksa (10%) 1382 *euro* \*10% \*12mēneši \*1,2359 DDnodoklis \*2darbinieki = 4 099,23 *euro*; Prēmijas un naudas balvas (10%) 1382 *euro* \*10% \*12mēneši \*1,2359 DDnodoklis \*2darbinieki = 4 099,23 *euro*; Sociālās garantijas (5%) 1382 *euro* \*5% \*12mēneši \*1,2359 DDnodoklis \*2darbinieki = 2 049,62 *euro*.* 1. darbavietas uzturēšanai – 9 604 *euro*

(izmaksas aprēķinātas, ņemot vērā VRAA vidējās uzturēšanas izmaksas uz 1 darbinieku 2014.gadā - 2401 euro), izmaksās ietilpst:270 *euro* ārzemju komandējumi (EKK 2120); 120 *euro* pasts, internets, telefons (EKK 2219); 254 *euro* elektrība (EKK 2223); 317 *euro* komunālie pakalpojumi (EKK 2229); 90 *euro* administratīvie izdevumi (EKK 2230); 429 *euro* tehnikas remonts, telpu uzturēšana (EKK 2240); 772 *euro* telpu noma (EKK 2260); 149 *euro* biroja preces un inventārs (EKK 2310).1. piešķirot papildus valsts budžeta līdzekļus, izveidoto risinājumu uzturēšanai – 109 200 *euro*

uzturēšanai nepieciešamas 260 cilvēkdienas (apjoms noteikts, vadoties no iepriekš veiktajiem programmatūras izstrādes un uzlabošanas darbu veikšanai nepieciešamajiem laika, darba un izmaksu apjomiem). Samaksa par vienu cilvēkdienu – 420 *euro* (ar PVN) 260 c/d x 420 *euro* = 109 200 *euro* (EKK 2251 – informācijas sistēmas uzturēšana)Izveidoto risinājumu uzturēšanas izdevumu veidi: - informācijas sistēmu platformu un informācijas sistēmu izmaiņu un pilnveidojumu veikšana; - informācijas sistēmu platformu un informācijas sistēmu uzturēšanas pakalpojumi (problēmu pieteikšana, apstrāde, risināšana);- ar informācijas sistēmu platformu un informācijas sistēmu uzturēšanu saistītas konsultācijas;- informācijas sistēmu platformu un informācijas sistēmu lietotāju apmācības pēc nepieciešamības.\* Paredzēts, ka projekta ieviešana ilgs līdz 2020.gada septembrim, tāpēc 2020.gadā projekta rezultātu uzturēšanai līdzekļi būs nepieciešami 4.ceturksnim, kas kopā sastāda 80 000 *euro*, no kuriem VRAA nodrošinās 22 222 *euro*, no valsts budžeta esošajiem līdzekļiem, pārdalot valsts budžeta finansējumu no citiem resoriem un piešķirot to VARAM resoram, 30 478 *euro* un papildus nepieciešami27 300 *euro*.Detalizēts aprēķins par amata vietu pārdali un projekta rezultātu uzturēšanai nepieciešamajiem finanšu līdzekļiem sniegts anotācijas 1. pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74. resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.Projekta rezultātu uzturēšanai nepieciešamo līdzekļu daļu, ko paredzēts iegūt no valsts budžeta esošajiem līdzekļiem, pārdalot valsts budžeta finansējumu no citiem resoriem un piešķirot to VARAM, plānots nodrošināt Vides aizsardzības un reģionālās attīstības ministrijai pēc projekta pabeigšanas iesniedzot Ministru kabinetā rīkojuma projektu par valsts budžeta apropriācijas pārdali Vides aizsardzības un reģionālās attīstības ministrijai no citām ministrijām saskaņā ar šīs anotācijas 1.pielikumā noteiktajām proporcijām un apmēriem. |

|  |
| --- |
| VI. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VRAA, Projekta sadarbības partneri – VARAM, Rīgas domes Informācijas tehnoloģiju centrs, Centrālā statistikas pārvalde, Valsts sociālās apdrošināšanas aģentūra, Pilsonības un migrācijas lietu pārvalde, Ventspils Pilsētas Dome, Valsts ieņēmumu dienests, Uzņēmumu reģistrs, Valsts zemes dienests. |
| 2. | Projekta izpildes ietekme uz pārvaldes funkcijām un institucionālo struktūru | Nav attiecināms  |
| 3. | Cita informācija | Nav |

Vides aizsardzības un

reģionālās attīstības ministrs K.Gerhards

Vīza:

valsts sekretārs R.Muciņš

01.09.2017. 9:57

2758

Ceple, 66164674

laura.ceple@vraa.gov.lv

Kalniņa, 67026576

lelda.kalnina@varam.gov.lv